ФОНОЛОГИЈА И ФОНЕМА

|  |  |
| --- | --- |
|  | Фонетика се бави физиолошким и физичким особинама звукова, док се **фонологија** бави улогом коју тај звук има у језичком систему.  Сваки језик има свој фонолошки систем, тј. систем гласова који чине тај језик. Систем гласова једног језика представља област проучавања фонологије. Према томе, ***фонологија је наука која се бави гласовним системима појединих језика и улогом гласова у језику***. Најмања јединице фонологије је **фонема**. |
|  | * **Фонема је глас који има разликовну (дистинктивну) функцију, тј. јединица која разликује речи и облике речи**. Као пример, група речи која се разликује само према почетној фонеми: *дом – том – лом – сом – ком и др.* Фонеме саме по себи немају значење, већ само уносе разлику у значењу речи. **Дистинктивна функција** фонема највише долази до изражаја у паровима речи, тзв. фонолошким опозицијама, које се разликују само по једној фонеми: *сан – дан, марка – мајка, цвет – свет* итд. * Граматичари наводе да у **фонолошком систему** српског књижевног језика постоји тридесет фонема, и то: * вокали: (и), (е), (а), (о), (у) * сонтанти: (в), (р), (л), (н), (м), (ј), (љ), (њ) * консонанти: (б), (п), (ф), (д), (т), (з), (с), (ц), (ћ), (ђ), (ч), (џ), (ж), (ш), (г), (к), (х).   С обзиром на значај слога као фонетске и као фонолошке јединице, фонологије констатују да постоје **слоготворне** и **неслоготворне** фонеме. Слоготворне фонеме су сви вокали, сонант *р* и, у одређеним позицијама сонанти *л*, *н*, *м*. Све остале фонеме су неслоготворне.   * Према положају који заузимају у речима, фонеме називамо **иницијалним** (почетним), **медијалним** (средишњим) и **финалним** (крајњим). Нову реч можемо добити ако заменимо фонему у неком од ових положаја. У иницијалном *сом – том*; у медијалном *буба – баба*, у финалном *пун – пут*.   **ДОМАЋИ ЗАДАТАК**  **Наведите по један пример групе речи са иницијалним, медијалним и финалним фонемама.** |
|  |  |

|  |
| --- |
| **ФОНОЛОГИЈА; ФОНЕМА**  **Фонема – најмања јединица која има разликовну функцију**  ***дом-том-сом-лом***  **Фонолошке опозиције (парови фонема): мајка – бајка, сама-тама** |